ms en en en en id en en fr ms ca id en en en id en en fr ms ca ms ms id id id ms ms id id id id id id ms id ms id id id ms id id ms en en en de en en nl en en en id id en id it id it id it en ms id en ro en sl id ms id id id en de en en id id id id zh en sv en en id id id id id id en en en en ms en en en en fa en en en en en en es en en ms en fr en en en en en id en en
Seminar Ibrah Surah al-Kahf: Sebuah Rawatan Sistemik – Saifulislam.Com
Wednesday , August 31 2022
Dua tahun lalu, semasa seminar Ibrah Surah al-Kahf dilangsungkan pertama kalinya, cabaran pada masa itu bersifat agak umum. Biar pun yang hadir ke seminar itu dahulu, hanya sekitar 300 orang, namun promosi di media, membantu Surah al-Kahf dibawa ke arus perdana masyarakat. Di media sosial, selalu peringatan tentang surah al-Kahf untuk dibaca, terutamanya pada hari Jumaat, tersebar.
Namun kebelakangan ini, cabaran yang dihadapi dalam keberagamaan umat Islam di Malaysia menjadi semakin rumit.
Jauh sekali masalah politik, ekonomi dan pendidikan.
Semua itu tidak dapat mengungkapkan secara menyeluruh masalah utama yang mencabar keberagamaan kita semasa kerana masalah itu bersifat rawak. Hakikat semasa, memperlihatkan masalah kita menjadi sistemik. Terkait antara satu sama lain dan membarah di dalam. Bagai api dalam sekam.
Apabila masalahnya menerbitkan asap, menyesakkan hidung yang menghidu dan mendebukan mata yang memandang, namun apinya tidak kelihatan, maka masalah itu bukan lagi masalah biasa-biasa.
Jika masalah kita dalam masalah aqidah, masalahnya bukan lagi masalah APA yang kita percayai, tetapi lebih kepada masalah BAGAIMANA kita mempercayainya. Jika masalah kita pada pendapatan, kewangan, ekonomi domestik dan negara, masalahnya bukan lagi pada masalah numerikal yang kuantitatif, tetapi masalah kualitatif. RM100 atau RM 100 juta, jumlahnya meresahkan kerana ada kualiti yang hilang daripadanya. Demikian juga masalah politik, memikirkan tentang urus tadbir negara dalam kerangka Barisan Nasional versus Pakatan Rakyat, tidak menyinarkan harapan, kerana kedua-duanya berkrisis pada nilai yang didukung.
Fizikal, intelektual, emosional, sosial, malah kepercayaan dan iman, segalanya menjadi materialistik. Hilang nilai spiritualnya. Terputus dari Tuhan.
Beragama semakin beragama tanpa bertuhan.
Dua hari Seminar Ibrah Surah al-Kahf berlangsung hujung minggu ini, saya menyampaikannya antara gementar dan berharap. Semoga perkongsian 13 jam pada mengupas empat kisah di dalam surah al-Kahf, membantu semua yang hadir bertadabbur dengan senjata Nabawi pembenteng diri daripada fitnah Dajjal ini, ameen.
Peserta dan saya selaku penyampai, turut rasa bertuah apabila seminar ini dihadiri sepenuhnya oleh murabbi Ibrah al-Quran kita di radio IKIM, Ustaz Syaari Abdul Rahman, serta guru al-Quran kita semenjak era Mari Mengaji, Ustaz Haji Zamri Zainuldin. Ustaz Zamri juga pengarang buku Memahami Keindahan Surah al-Kahf, terbitan Telaga Biru.
Dan moga Allah ampunkan kekurangan serta kesilapan saya sepanjang menyampaikan pengisian.
Berikut adalah beberapa artikel yang pernah saya tulis berkaitan isi kandungan seminar ini:
Pemuda Berjuang Tidak Akan Bersendirian
Menyabarkan Diri Untuk Bersabar
Ibrah Kisah Musa dan Khidir: Belajar Bahasa dan Berbahasa
Roda-roda Haq dan Batil Dalam Kehidupan
Ibrah Kisah Dzulqarnain: Tadabbur Sebuah Urus Tadbir Mithali
Previous Si Hidup Yang Mencela Sirah Si Mati
Next Pemikiran Skeptis Dalam Beragama
Beragama Dengan Akal Yang Sakit
Aidiladha: Kisah Cinta Terhangat Lagi Tertinggi
Naskhah Baru: Setia Dengan Kebenaran
Meninjau Eropah: Beragama Tanpa Tuhan
“Hidup ibn Sedar… jumpa Tuhan tak jumpa agama”, itu terjemahan ringkas saya terhadap kisah seorang …
16/02/2014 at 10:38 PM
jazakallahhu khayran katheera atas pencerahan demi pencerahan ustaz dalam seminar. moga Allah melimpahkan keberkatan atas segala usaha ustaz dan pihak penganjur, serta melimpahkan lagi ilmu dan hikmah-Nya. ameen.
mohon maaf kalau saya bertanya, untuk memperbetul semula kefahaman saya. ustaz, kalau boleh saya minta ustaz untuk mendefinisikan semula makna ‘materialistik’ mengikut konteks ayat ini?
“fizikal, intelektual, emosional, sosial, malah kepercayaan dan iman, segalanya menjadi ‘materialistik’. hilang nilai spiritualnya. terputus dari Tuhan.”
kalau boleh diberikan contoh yang ringkas dan nyata (real), bagaimana yang dikatakan fizikal yang ‘materialistik’? emosional yang ‘materialistik’? adakah materialistik ini, menunjukkan sesuatu yang diukur atas dasar kuantitinya, atau bagaimana?
17/02/2014 at 11:27 AM
jazakillahu khairan katheera dengan pencerahan dan penjelas ustaz di seminar alkahf.
Subhanallah, ia memberikan satu perspektif baru buat saya dalam memahami al Quran, dan juga masalah yang berada di Malaysia sekarang.
Di sini saya ingin bantuan ustaz, buku sejarah yang mana yang bagus untuk di baca dan di gunakan dalam memahami lagi mengenai Islam dan kebangkitannya supaya saya/kami boleh mengambil, mengetahui dan mengaplikasikan penambahbaikan yang boleh di buat untuk zaman ini dalam membentuk UA?..
Respon ustaz amat saya hargai…
17/02/2014 at 4:34 PM
Perkongsian Ustaz banyak membuatkan saya berfikir dan meluaskan sudut pandang, melihat sesuatu perkara dengan pandangan dari pelbagai perspektif.
Pemahaman saya tentang beberapa ayat:
82: Allah yg bagi ilham/idea kepada manusia, bukan kerana bijak semata-mata. Sentiasa ingat apa yg baik itu daripada Allah, jangan berbangga diri & sombong terhadap orang lain. Ingatlah setiap perbuatan berilmu/bertaqwa, ada tujuan & hikmah disebaliknya.
84: Keberkatan seorang pemimpin yg diangkat/dilantik, Allah akan tunjukkan jalan/cara kepadanya & membantunya untuk melaksanakan tanggungjawabnya.
88: Apabila seseorang itu beriman, dia banyak buat ibadah (tanggungjawabnya kepada Allah) & kebajikan (kepada manusia lain), Allah telah janjikan pahala & tak perlu risau pandangan manusia. Allah akan memimpinnya dengan taufikNYA untuk melaksanakan sesuatu kebaikan di dunia, menjalankan peranan sebagai khalifahNYA.
Jika ada kekurangan, mohon ditegur & diperbetulkan. Wallahu’alam.
21/02/2014 at 10:05 PM
sebenarnya ada banyak lagi yang ana mahu tekuni daripada surah al-Kahf, harap sangat sekiranya ana dapat bertamu ke rumah ustaz, boleh bincangkan lagi apa-apa yang berkaitan.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved